EkBass/fiwiki-20250220-pages-articles huggingface dataset:
Jacques-Yves Cousteaun bibliografia

Jacques-Yves Cousteau julkaisi urallaan yli 50 kirjallista teosta. Hänen teoksistaan vajaa puolet on yksittäisiä kirjoja ja loput ovat julkaistu kirjasarjoina, joista jälkimmäinen The Ocean World of Jacques Cousteau on myös suomennettu osittain nimellä Merten salaisuudet. Cousteaun viimeinen kirja oli hänen kuolemansa jälkeen julkaistu omaelämäkerrallinen L'Homme, la Pieuvre et l'Orchidée ("Ihminen, mustekala ja orkidea").} == Yksittäiset kirjat == Vuosi # Nimike Muut kirjoittajat 1946 1 Par dix-huit mètres de fond; histoire d’un film Philippe Tailliez ja Frédéric Dumas 1953 2 Hiljainen maailma: Ihmiskalana meren syvyyksissä Frédéric Dumas 1957 3 Le monde du silence; le voyage de Calypso 1959 4 Captain Cousteau’s Underwater Treasury James Dugan 1963 5 Elävä meri James Dugan 1964 6 Monde sans soleil 1978 7 Saumons, castors et loutres Yves Paccalet 1980 8 Surprises de la mer Yves Paccalet 1981 9 A la recherche de l'Atlantide Yves Paccalet 10 Cousteau Almanac: An Inventory of Life on Our Water Planet 11 Français, on a volé ta mer Henri Jacquier 1983 12 Jacques Cousteau's Calypso Alexis Sivirine 1984 13 Jacques Cousteau's Amazon Journey Mose Richards 1985 14 Du grand large aux Grands Lacs Yves Paccalet 15 Jacques Cousteau: The Ocean World 1986 16 Planète des baleines Yves Paccalet 1987 17 Dauphins et la liberté Philippe Diolé 18 Mer blessée : la Méditerranée Yves Paccalet 1988 19 The Whales Yves Paccalet 20 Mer de Cortez Yves Paccalet 1995 21 L’île des esprits: Madagascar François Sarano 1997 22 Namibie: Voyages au sud de l'Afrique Denis Ody 23 L'Homme, la Pieuvre et l'Orchidée Susan Schiefelbein == Kirjasarjat == === The Undersea Discoveries of Jacques-Yves Cousteau === Vuosi # Nimike 1970 1 The Shark: Splendid Savage of the Sea 1971 2 Diving for Sunken Treasure 3 Life and Death in a Coral Sea 1972 4 The Whale: Mighty Monarch of the Sea 1973 5 Octopus and Squid: The Soft Intelligence 6 Three Adventures: Galápagos, Titicaca, the Blue Holes 1974 7 Diving Companions: Sea Lion, Elephant Seal, Walrus 1975 8 Dolphins === The Ocean World of Jacques Cousteau === # Vuosi Nimike 1 1973 Oasis in Space 2 1973 The Act of Life 3 1973 Quest for Food 4 1973 Window in the Sea 5 1973 The Art of Motion 6 1973 Attack and Defense 7 1973 Invisible Messages 8 1973 Instinct and Intelligence 9 1973 Pharaohs of the Sea 10 1973 Mammals in the Sea 11 1973 Provinces of the Sea 12 1974 Man Re-Enters Sea 13 1973 A Sea of Legends 14 1973 Adventure of Life 15 1974 Outer and Inner Space 16 1974 The White Caps 17 1974 Riches of the Sea 18 1974 Challenges of the Sea 19 1974 The Sea in Danger 20 1974 Guide to the Sea and Index == Lähteet == === Viitteet === Cousteau, Jacques-Yves
Florent Sinama-Pongolle

Florent Sinama-Pongolle (s. 20. lokakuuta 1984 Saint-Pierre, Réunion, Ranska) on ranskalainen jalkapalloilija, pelipaikaltaan keskushyökkääjä. Hän edustaa skotlantilaista Dundee Unitedia. ==Seurajoukkueura== Sinama-Pongolle pelasi juniorina Le Havressa ja nousi seuran edustusryhmään vuonna 2001. Hänet nimettiin Ranskan mestaruusjuhliin päättyneen alle 17-vuotiaiden MM-turnauksen parhaaksi pelaajaksi vuonna 2001, ja oli myös turnauksen paras maalintekijä. Hyvät otteet herättivät Liverpool-manageri Gérard Houllierin kiinnostuksen ja vuonna 2003 Sinama-Pongolle siirtyi Liverpooliin yhdessä serkkupoikansa Anthony Le Tallecin kanssa. Liverpoolissa peliaikaa tuli vain rajallisesti, ja kevätkauden 2006 Sinama-Pongolle vietti lainasopimuksella Blackburnin riveissä. Kesällä 2006 hän pelasi Ranskan joukkueessa alle 21-vuotiaiden EM- kisoissa, joissa joukkue selvisi välieriin saakka. Kesän lopulla Sinama- Pongolle teki sopimuksen espanjalaisen Recreativo Huelvan kanssa. Aluksi sopimus oli vain yhden kauden mittainen, mutta sittemmin sitä jatkettiin vuoteen 2011. Kesällä 2008 Sinama-Pongolle siirtyi Atlético Madridiin neljän vuoden mittaisella sopimuksella. Vähälle peliajalle Atléticossa jääneen ranskalaishyökkääjän siirrosta hänen nykyiseen seuraansa päästiin sopimukseen joulukuussa 2009.Atlético de Madrid y Sporting de Lisboa llegan a un acuerdo para el traspaso de Sinama Pongolle clubatleticodemadrid.com (Luettu 28. joulukuuta 2009) ==Maajoukkueura== Florent Sinama-Pongolle on kuulunut Ranskan juniorimaajoukkueiden vakiopelaajiin lukuisissa ikäluokissa. Alle 16-vuotiaiden maajoukkeessa hän edusti maataan vuoden 2001 EM-turnauksessa, ja saman vuoden syksyllä Ranskan voittojuhliin päättyneissä alle 17-vuotiaiden MM-turnauksessa, missä hän voitti turnauksen maalikuninkuuden yhdeksällä maalillaan ja valittiin myös kisojen parhaaksi pelaajaksi. Hän edusti maataan myös alle 21-vuotiaiden Euroopan mestaruusturnauksessa vuonna 2006. Hän pelasi ensimmäisen ja tähän mennessä ainoan ottelunsa Ranskan A-maajoukkueessa Tunisiaa vastaan lokakuussa 2008. == Lähteet == * Seurajoukkuetilastot Soccerbase-sivustolla * Profiili ESPN:n Soccernetissä * Profiili national- football-teams.comissa === Viitteet === Luokka:Ranskalaiset jalkapalloilijat Luokka:Vuonna 1984 syntyneet Luokka:Elävät henkilöt
Mustalipeä

Mustalipeä on sellunkeiton sivutuote. Sulfaattimenetelmässä käytetty keittoneste ja puusta liuennut ligniini sekä muu orgaaninen aine kerätään mustalipeänä, joka väkevöidään haihduttimissa korkeaan kuiva-ainepitoisuuteen (65–85 %) ja poltetaan soodakattilassa sellunkeitossa tarvittavaksi lämpöenergiaksi, höyryntuotantoon eri prosesseihin ja sähköntuotantoon. Mustalipeän jatkokäyttö energiaksi tuottaa tämän päivän uusissa tehtaissa sähköä noin 600 kilowattituntia sellutonnia kohden.http://www.tekes.fi/fin/julkaisut/eurotutkimus/euro/0501/uusin/8.html Vuonna 2001 mustalipeän osuus Suomen primäärienergiankulutuksesta oli 9,8 % ja sähköntuotannosta 6,1 %.http://web.archive.org/web/20050219011529/http://www.tekes.fi/OPET/pdf/UusiutuvatSuomessa2002_Kalvot.pdf Sellutehdas käyttää mustalipeällä tuotetun sähkön pääasiassa itse. Mustalipeän saatavuus on suoraan riippuvainen selluteollisuuden tuotantomäärien muutoksista. ==Lähteet== Luokka:Energiantuotanto Luokka:Paperiteollisuus
Keminmaan keskuskoulu

Keminmaan keskuskoulu on Keminmaan keskustassa sijaitseva peruskoulu. Koulussa on noin 300 oppilasta. Rakennuksessa on yhdistettynä peruskoulun luokat 3-6 ja 7-9, sekä lukio. Rakennus on kolmiosainen ja sen pienin osa on peruskoulun 3-6 luokkien tila, keskisuurin on lukion tilat ja suurin on peruskoulun 7-9 luokkien käytössä. == Lähteet == ==Aiheesta muualla== * Kuva koulusta taiteellisella näkemyksellä * Keminmaan koulut Luokka:Suomen peruskoulut Luokka:Keminmaan oppilaitokset
Lilli Earl

Lilli Marjatta Earl (o.s. Suomalainen; s. 13. tammikuuta 1964 Helsinki) on suomalainen toimittaja. Hän on ollut myös näyttelijänä elokuvissa Vapaa duunari Ville-Kalle (1984), Nuoruuteni savotat ja Vääpeli Körmy – taisteluni (1994). Earl on julkaissut myös yhden romaanin, Ori ottaa ohjat (1995), ja toimittanut joitakin isänsä Kari Suomalaisen pilapiirroksiin perustuvia kirjoja. Tammikuussa 2014 Radio Rapu ilmoitti palkanneensa Earlin toimittajakseen. == Lähteet == == Aiheesta muualla == * * Luokka:Suomalaiset kirjailijat Luokka:Suomalaiset näyttelijät Luokka:Suomalaiset toimittajat Luokka:Vuonna 1964 syntyneet Luokka:Elävät henkilöt
Kai Sievers

Kai Konrad Sievers (19. helmikuuta 1930 Kotka – 7. marraskuuta 1994 Helsinki) oli suomalainen lääkäri ja käsikirjoittaja. ==Henkilöhistoria ja ammattiura== Sieversin vanhemmat olivat toimitusjohtaja Konrad Emil Sievers ja Onerva Viljamaa. Hänen ensimmäinen puolisonsa vuodesta 1950 oli Pirkko-Liisa Pöyhönen ja toinen vuodesta 1962 Ulla-Maija Kettunen. Sievers tuli ylioppilaaksi Kotkan lyseosta 1948 ja valmistui lääketieteen lisensiaatiksi 1958. Uransa alkuvuosina Sievers toimi lääkärinä useissa eri sairaaloissa.Uppslagsverket Finland ==Kirjallinen toiminta== Sievers oli mukana muutamissa runoantologioissa ja toimitti runoantologioita. Hän käsikirjoitti Pertti Reposen kanssa Soitinmenoja ja ÄWPK – Älywapaata palokuntaa salanimellä Kai Dorkin. ===Julkaisuja=== *Rakkauden monet kasvot: homoseksuaalisesta rakkaudesta, ihmisoikeuksista ja vapautumisesta, toim. Kai Sievers ja Olli Stålström ; kirj. Martti Grönfors ym.. Weilin + Göös, 1984. *Suomalaisten sukupuolielämä, Kai Sievers, Osmo Koskelainen, Kimmo Leppo. WSOY, 1974 *Elämän kaari: valikoima runoja, toim. Kai Sievers. Otava, 1982 ISBN 951-1-06708-7 *Päivän kierto: valikoima runoja, toim. Kai Sievers. Otava, 1983 ISBN 951-1-07251-X *Elämää vuoden kaikki päivät, toim. Kai Sievers. Otava, 1983 ISBN 951-1-07539-X ==Lähteet== ==Aiheesta muualla== * Luokka:Suomalaiset lääkärit Luokka:Helsingin yliopiston professorit Luokka:Oulun yliopiston professorit Luokka:Turun yliopiston professorit Luokka:Suomalaiset professorit Luokka:Suomalaiset televisiokäsikirjoittajat Luokka:Vuonna 1930 syntyneet Luokka:Vuonna 1994 kuolleet
Cyanide

Cyanide on yhdysvaltalaisen metallimusiikkia soittavan yhtyeen Metallican 42. singlejulkaisu ja kolmas Death Magnetic albumilta. Syyskuun ensimmäisenä päivänä 2008 kappale julkaistiin kuunneltavaksi streaming -tekniikalla yhtyeen virallisilla kotisivuilla ja myös ladattavaksi Mission: Metallica -sivustolta (jos omistaa Mission: Metallica Platinum -tilin). Syyskuun toisena päivänä kappale tuli myyntiin iTunes Storeen. Kappale oli julkaisua ennen esitetty 9. elokuuta 2008 Ozzfest -musiikkitapahtumassa, Dallasissa, Texasissa ja oli ensimmäinen kappale tulevalta Death Magnetic albumilta joka esitettiin julkisesti. Kappale on esillä myös yhtyyen MySpace sivulla. Kappaleen sanoitukset kertovat, millaista elämä on kuolleena. == Kappaleet == # == Kokoonpano == * James Hetfield – laulu, rytmikitara * Kirk Hammett – soolokitara, taustalaulu * Robert Trujillo – bassokitara, taustalaulu * Lars Ulrich – rummut, lyömäsoittimet * Rick Rubin – tuottaja * Ted Jensen – masteroija * Greg Fidelman – miksaaja == Lähteet == * === Viitteet === Luokka:Metallican kappaleet Luokka:Vuoden 2008 kappaleet
Timo Ryymin

Timo Sakari Ryymin (25. huhtikuuta 1952 – 26. syyskuuta 2005) oli suomalainen muusikko, elokuvaohjaaja, televisio-ohjaaja ja -tuottaja. Parhaiten hänet tunnetaan ÄWPK – Älywapaa palokunta -sketsisarjan ohjaajana. Hän on ohjannut lyhytelokuvat Ollin koppivuodet (1984) ja Helsingin kaupungin orkesteri 100 v. (1983). Ryymin on tehnyt musiikin Risto Jarvan muistoksi tehtyyn Muistikuvia Ristosta -dokumenttielokuvaan (1980) ja soittanut elokuvamusiikkia elokuvaan Loma (1976). Ryymin on ollut mukana ohjaamassa ja tuottamassa myös useita muita suomalaisia televisiosarjoja. Ryymin on haudattu Ortodoksiselle hautausmaalle Helsinkiin. == Lähteet == == Aiheesta muualla == * * Luokka:Suomalaiset muusikot Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Suomalaiset televisiotuottajat Luokka:Vuonna 1952 syntyneet Luokka:Vuonna 2005 kuolleet
Raideliikenne

Raideliikenne voi tarkoittaa: *rautatieliikennettä *raitioliikennettä *metroliikennettä
Antiikin tarinoita 1–2

Antiikin tarinoita 1–2 on kokoelmateos antiikin myyteistä ja tarinoista. Sen on laatinut Alf Henrikson. Teoksen on suomentanut Maija Westerlund ja julkaissut WSOY. Kirjassa on tarinoita niin itämaista, Kreikasta kuin Rooman valtakunnastakin. Sen ensimmäisen osan aiheita ovat Itämaat, Hellas, hellenismi ja kreikkalais-roomalainen mytologia. Toinen osa jakautuu osiin Vanha Rooma, Rooman keisarikunta sekä hakemisto ja selityksiä. Teoksesta vuonna 1991 otettu toinen painos oli pehmeäkantinen ja yksiosainen, ja sen sivumäärä oli supistettu 988 sivuun jättämällä hakemisto pois. Teoksen kirjastoluokka on 91.17. == Lähteet == * Kirja WSOY:n sivuilla Luokka:Kirjat kreikkalais-roomalaisesta mytologiasta Luokka:Vuoden 1963 kirjat
Vive hodie!

Vive Hodie! eli Elä tänään on Arto Kivimäen kirjoittama kirja. Siihen Kivimäki on koonnut latinankielisiä lauseita ja niiden suomennoksia vuoden jokaiselle päivälle. Se ilmestyi Kariston kustantamana vuonna 1999. Luokka:Latina Luokka:Vuoden 1999 kirjat
Summa summarum

Summa summarum – Latinankielisiä termejä on Arto Kivimäen toimittama kokoelma latinankielisiä sanoja ja ilmauksia, jotka ovat vielä nykyaikana käytössä. Teoksen on julkaissut Karisto vuonna 1998 ja se on jatkoa edellisenä vuonna ilmestyneelle teokselle Carpe diem!. Summa summarum kertoo latinankielisten sivistyssanojen sekä filosofisten ja tieteellisten termien taustoja ja opastaa niiden käyttöä.Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 139–140. Paasilinna, Helsinki 2014. Teoksen nimi tarkoittaa suomeksi ”summien summaa” (loppujen lopuksi). ==Lähteet== Luokka:Latina Luokka:Vuoden 1998 kirjat Luokka:Kirjat kielitieteestä Luokka:Suomalaiset tietokirjat
Jauhola

Jauhola on kylä Tarvasjoella Liedossa Varsinais-Suomessa. Kylä mainitaan ensi kerran asiakirjoissa vuonna 1540, jolloin siellä oli kuusi tilaa. Vuonna 1584 talojen määrä oli pudonnut neljään. Vuonna 1680 talomäärä putosi kolmeen. Vuonna 1869 talomäärä oli 6, samoin vuonna 1900, minkä lisäksi kylässä oli 4 torppaa. Talojen määrä tosin vaihteli todellisuudessa tätäkin enemmän, sillä osa oli välillä autioina. Vuonna 1925 itsenäisten tilojen määrä oli kohonnut 15:een ja 1955 jopa 29:ään. Tällöin kylässä oli 92 asukasta. ==Lähteet== *Aulis Oja:Tarvasjoen historia, 1971. Luokka:Tarvasjoki Luokka:Liedon kylät
Absolutely Live

Absolutely Live on The Doorsin heinäkuussa 1970 julkaistu livealbumi. Albumia miksattiin ahkerasti ja yksi kappale saattaa sisältää kohtia useasta konsertista. Esimerkiksi yhden kappaleen intro saattoi olla äänitetty Detroitin konsertissa ja kertosäe puolestaan Bostonissa. ==Kappaleet== ===LP 1=== A-puoli # # Medley: #* #* #* #* B-puoli # * # ===LP 2=== A-puoli # # # B-puoli # * # ==Kokoonpano== * Jim Morrison – laulu * Ray Manzarek – laulu kappaleessa "Close to You", taustalaulu, urut, syntetisaattoribasso * Robby Krieger – kitara * John Densmore – rummut ==Arvostelut== * Allmusic () linkki ==Lähteet== Luokka:Vuoden 1970 konserttitallenteet Luokka:The Doorsin albumit
Karibianaitomahonki

Karibianaitomahonki (Swietenia mahagoni) on aitomahonkien (Swietenia) sukuun kuuluva puu. Sitä käytetään koristepuuna trooppisella ja subtrooppisella vyöhykkeellä. == Puun ominaisuuksia == Karibianaitomahonki saavuttaa keskimäärin 30–35 metrin korkeuden. Lehdet ovat suippoja, kiiltäviä ja suurehkoja, noin 12–25 cm pitkiä. Kukat ovat pieniä. Hedelmät ovat pieniä, 5–10 cm pitkiä ja 3–6 cm leveitä kapseleita joissa on sisällä lukuisia pieniä siivekkäitä siemeniä. == Levinneisyys == Karibianaitomahonki kasvaa Länsi- Intiassa (Floridan eteläosissa, Kuuban, Jamaikan ja Haitin saarilla) ja Etelä- Amerikassa luontaisena plantaasien ja sademetsien laidoilla, mutta karibianaitomahonkia viljellään puutavaraksi ja koristepuuksi pieniä määriä Kaakkois-Aasiassa ja Intiassa. Karibianaitomahonkia on kaadettu liikaa ja siksi laji onkin erittäin uhanalainen (IUCN).IUCN Sademetsa.fi Kaiken Amerikasta, Kaakkois-Aasiasta ja Intiasta tulevan viljellyn karibanaitomahongin kaupallinen käyttö on kielletty CITES-sopimuksella. == Käyttö == Karibianaitomahongista saadaan alkuperäisintä ja hienointa mahonkia. == Kuvia == Image:Leaves I IMG 6237.jpg|Karibianaitomahongin lehtiä. Image:Bark I IMG 6223.jpg|Karibianaitomahongin runkoa. Image:Swietenia mahagoni Ypey9.jpg|1800-luvun piirros karibianaitomahongista. == Lähteet == Luokka:Aitomahongit Luokka:Silmälläpidettävät kasvit
Melvin Foster

Melvin "Top Gun" Foster (s. 23. helmikuuta 1971 Washington DC, Yhdysvallat) on entinen amerikkalainen nyrkkeilijä. Melvin debytoi ammattikehissä vuonna 1992. Ensimmäisten kahden vuoden aikana hänelle rakennettiin näyttävää listaa, ja hän kohtasi lähinnä tuntemattomia kehien kiertelijöitä. Vuonna 1994 Foster pääsi iskemään entisen WBC-liiton mestarin, Trevor Berbickin kanssa yhteen, mutta hävisi tuomariäänin täysien erien jälkeen. Ainoan suuren voittonsa hän sai seuraavana vuonna voittamalla entisen suuruuden, Carl Williamsin pistein. Myöhemmin urallaan Foster hävisi muun muassa Hasim Rahmanille, Corey Sandersille ja monille muille iskijöille. Foster lopetti uransa vuonna 2005 hävittyään teknisellä tyrmäyksellä Eddie Chambersille. == Lähteet == *Melvin Foster www.boxrec.com Luokka:Yhdysvaltalaiset nyrkkeilijät Luokka:Vuonna 1971 syntyneet Luokka:Elävät henkilöt
Kaku Yamanaka

Kaku Yamanaka (; 11. joulukuuta 1894 – 5. huhtikuuta 2008) oli japanilainen pitkäikäinen henkilö. Kuollessaan 113-vuotiaana hän oli maailman kuudenneksi iäkkäin ihminen. Japanin vanhin hänestä oli tullut Tsuneyo Toyonagan kuoltua 22. helmikuuta 2008. Vanhus asui vuodesta 1992 hoitokodissa Yatomissa, Aichin prefektuurissa.LEAD: Japan's oldest person Yamanaka dies at 113+ == Lähteet == Luokka:Yli 110-vuotiaiksi eläneet japanilaiset Luokka:Vuonna 1894 syntyneet Luokka:Vuonna 2008 kuolleet en:List of Japanese supercentenarians#Kaku Yamanaka
Tsuneyo Toyonaga

Tsuneyo Toyonaga (; 21. toukokuuta 1894 – 22. helmikuuta 2008) oli pitkäikäisyydestään tunnettu japanilainen. Hän oli kuollessaan 113-vuotias. Tsuneyo Toyonagasta tuli maailman viidenneksi vanhin elävä ihminen Bertha Fryn kuoltua 14. marraskuuta 2007. Hänen kuoltuaan vanhimmaksi japanilaiseksi vahvistettiin Kaku Yamanaka. Luokka:Yli 110-vuotiaiksi eläneet japanilaiset Luokka:Vuonna 1894 syntyneet Luokka:Vuonna 2008 kuolleet en:List of Japanese supercentenarians#Tsuneyo Toyonaga
Sahlene

Anna Cecilia Sahlin, myös Sahlene, Anna Sahlin ja Anna Sahlene (s. 11. toukokuuta 1976 Söderhamn) on ruotsalainen laulaja. Hän aloitti uransa 11-vuotiaana TV-sarjassa Melukylän lapset ja seitsemän vuotta myöhemmin hän muutti Tukholmaan, jossa aloitti musiikkiuransa. Hän aloitti laulamisen bändissä Rhythm Avenue. Hänen ensimmäinen soolonsa The Little Voice julkaistiin vuonna 2000. Sahlene on edustanut Viroa Eurovision laulukilpailussa vuonna 2002 kappaleella "Runaway", joka saavutti suuren suosion Ruotsissa, Baltian maissa ja jopa Sveitsissä saakka. Hän sijoittui kappaleella jaetulle kolmannelle sijalle. Sahlene osallistui euroviisuihin jo aiemmin, tosin taustalaulajana Maltan Claudette Pacen esityksessä "Desire" vuonna 2000. Hän osallistui Ruotsin euroviisukarsintaan Melodifestivaleniin vuonna 2006 kappaleella "This Woman", mutta putosi ensimmäisessä semifinaalissa. Hän on toiminut Viron pisteidenlukijana Eurovision laulukilpailussa 2008. == Lähteet == == Aiheesta muualla == *Virallinen kotisivu Luokka:Ruotsalaiset laulajat Luokka:Viron euroviisuedustajat Luokka:Vuonna 1976 syntyneet Luokka:Elävät henkilöt Luokka:Vuoden 2002 euroviisuedustajat
April (suomalainen yhtye)

April oli suomalainen alternative metal -yhtye. Yhtyeen levy-yhtiönä toimi Spinefarm. April esiintyi vuonna 2006 Tuska festivaalilla. Laulaja Hakim Hietikko siirtyi Aprilin jälkeen yhtyeeseen For The Imperium. == Jäsenet == * Hakim Hietikko – laulu * Mikko Merilinna – kitara * Janne Aulavuori – kitara * Maarik Leppä – bassokitara * Tuomas Rauhala – rummut === Entiset jäsenet === * J.Fatal – kitara (2005–2007) * Mikko Huovila – rummut (2004–2007) * Jaakko Pulkki – basso (2004–2007) * Kimmo Enroth – rummut (2007–2008) == Diskografia == === Studioalbumit === * * === EP:t === * First Blood (2007) * The War (2008) * Power of One (2006) == Lähteet == == Aiheesta muualla == * Aprilin viralliset kotisivut * * Luokka:Suomalaiset alternative metal -yhtyeet
Visby-luokka (korvetti)

Visby-luokka on Ruotsin merivoimien viiden korvetin muodostama alusluokka. Sarjan ensimmäinen alus HMS Visby valmistui 2000 ja neljä seuraavaa alusta valmistuivat vuosina 2003–2006. Alun perin oli tarkoitus rakentaa kuusi alusta, mutta viiden ensimmäisen kulutettua kuudenteen varatut määrärahat, jätettiin sarjan viimeinen, HMS Uddevalla tilaamatta. == Suunnittelu == Alusluokka perustuu pitkälti koealus HMS Smygestä saatuihin kokemuksiin. Luokka tilattiin 1995 ja kaksi ensimmäistä alusta saatiin operatiiviseen käyttöön 2009. Tarkoitus oli kehittää erikseen alustyypit sekä pinta- että sukellusveneentorjuntaan, mutta määrärahaleikkausten vuoksi päädyttiin yhteen tyyppiin. Alusten suunnittelussa keskityttiin erityisesti häiveteknologian tarjoamiin mahdollisuuksiin. Rungon muotoilun ja pintamateriaalina käytetyn hiilikuidun ansiosta tutkaheijastus minimoitiin, mikä vaikeuttaa niiden havaitsemista. Myös aluksen lämpösäteilyn- ja melunlähteet on häivytetty. Sandwich-rakenteisen rungon sisin osa on PVC-muovia ja se on laminoitu hiilikuidulla ja vinyylillä. Aluksen pääaseina ovat kahdeksan RBS15 MkII -meritorjuntaohjusta, joiden kantama on yli 70 km. Pinta-aluksia vastaan ja ilmatorjuntaan on käytössä Bofors 57 Mk3 -yleistykki. Sen tulinopeus on yli 200 laukausta minuutissa ja maksimikantama pintamaaliin 17 000 metriä. Tehokas ampumaetäisyys ilmamaaliin on 6 000 metriä. Sen putki on ampumisen jälkeen mahdollista sulauttaa tykkitorniin tutkaheijastuksen vähentämiseksi. Ohjusilmatorjunnassa oli tarkoitus käyttää kahdeksaa pystysuoraan laukaistavaa Umkhonto-ohjusta, mutta vuonna 2008 tehdyn päätöksen mukaan ne jätettiin kustannussyistä asentamatta. Alukset on tarkoitus varustaa myös Saabin valmistamilla torpedoilla. Aluksien propulsiolaitteina on kaksi vesisuihkuvetolaitetta, jotka saavat voimansa neljästä kaasuturbiinista ja kahdesta dieselmoottorista. Järjestelmän ansiosta alukset ovat erittäin ketteriä liikkeissään. Niiden toimintamatka 15 solmun nopeudella on 4 260 kilometriä. ==Alukset== Aluksista kaksi ensimmäistä tilattiin 17. lokakuuta 1995. Kaksi seuraavaa 17. joulukuuta 1996 ja viimeiset kaksi 31. elokuuta 1999. Uddevallan tilaus peruutettiin lokakuussa 2001.Luokan kaikki alukset on valmistanut Kockums AB:n telakka Malmössä. Visby-luokan korvetitToremans, Guy s. 25 Nimi Telakka Kölinlasku Vesille FMV:lle Kohtalo HMS Visby Kockums, Malmö 17. joulukuuta 1996 8. kesäkuuta 2000 10. kesäkuuta 2002 laivastolle 2012 HMS Helsingborg Kockums kesäkuu 1997 27. kesäkuuta 2003 24. huhtikuuta 2006 laivastolle 2009 HMS Härnösand Kockums joulukuu 1997 16. joulukuuta 2004 12. kesäkuuta 2006 laivastolle 2009 HMS Nyköping Kockums kesäkuu 1996 18. elokuuta 2005 27. syyskuuta 2006 laivastolle 2012 HMS Karlstad Kockums joulukuu 1996 24. elokuuta 2006 2013 laivastolle 2013 HMS Uddevalla (K36) Kockums - - - tilaus peruutettu 2001 == Lähteet == * === Viitteet === *
FA Community Shield 2008

FA Community Shield 2008 oli 10. elokuuta 2008 pelattu jalkapallo-ottelu edellisen valioliigakauden liigamestarin Manchester Unitedin ja FA Cupin voittajan Portsmouthin välillä. Varsinaisen peliajan päätyttyä maalittomaan tasapeliin ottelussa ei pelattu jatkoaikaa vaan mentiin suoraan rangaistuspotkukilpailuun, jonka Manchester United voitti 3–1. == Ottelu == === Varsinainen peliaika === *Varsinaisella peliajalla ottelu eteni maalilta toiselle Manchester Unitedin hallitessa tapahtumia. Darren Fletcherillä oli epäonnea kahdessa laukauksessa ja David James torjui hyvin Carlos Tévezin yrityksen 80. minuutilla. Portsmouthilla ei kovin hyviä maalintekopaikkoja ollut. === Rangaistuspotkut === *Lassana Diarra: Laukaisi pallon noin metrin yli maalin. *Carlos Tévez: Sijoitti pallon maalin oikeaan nurkkaan maalivahdin heittäytyessä vasemmalle. *Jermain Defoe: Kova laukaus Edwin van der Sarin kainalon alta maalin oikeaan nurkkaan. *Ryan Giggs: Potkaisi maalin vasempaan nurkkaan, lähes yläkulmaan. *Arnold Mvuemba: Laukaisi keskelle, mutta pallo osui van der Sarin jalkaan. *Michael Carrick: James sai kätensä väliin, mutta pallo meni hänen kädestään hieman suuntaa muuttaen keskelle oikeaa nurkkaa. *Glen Johnson: Potkaisi pallon selvästi maalin ohi ja ottelu päättyi. Luokka:FA Community Shield Luokka:Vuoden 2008 jalkapallo
Worldwatch-instituutti

Worldwatch-instituutti on voittoa tavoittelematon riippumaton ympäristöjärjestö. Se edistää luonnonvaroihin ja ympäristöongelmiin liittyvää tietoa ja tiedon jakelua. Worldwatch-instituutin perusti vuonna 1974 Lester Brown. Christopher Flavin on instituutin johtaja vuodesta 2000. Worldwatch- instituutti julkaisee vuosittain Maailman tila -kirjan, jonka toimittaa suomeksi Gaudeamus. Renewable Energy Network for the 21st Century (REN21) on uusiutuvan energian verkosto, johon kuuluu hallituksia, organisaatioita ja muita asianosaisia. Se pyrkii edistämään uusiutuvaa energiaa ja alan liiketoimintaa. REN21 perustettiin uusiutuvan energian kansainvälisessä kokouksessa Bonnissa vuonna 2004 ja virallisesti aloitti toiminnan Kööpenhaminassa kesäkuussa 2005. Vuosittaiseen REN21-julkaisun Global Status Report of Renewables kokoavat Worldwatch-instituutti ja Deutsche Gesellschaft für Technische Zusammenarbeit (GTZ) GmbH. ==Julkaisuja== * Maailman tila -julkaisuja sähköisessä muodossa, ilmaiseksi (englanniksi): 2008 , 2009 , 2010 * Vital Signs Update * Nuclear Prospects Unclear * China watch * Renewables 2007 Global Status Report , REN21 sihteeristö (Pariisi) ja Worldwatch instituutti (Washington, DC), 2008. * 2005: Record year for investments in renewable energy REN21: Renewables Global Status Report 2006 Update] REN21 sihteeristö (Pariisi) ja Worldwatch-instituutti (Washington, DC), 18.7.2006 ==Aiheesta muualla== * Worldwatch-instituutin kotisivu Luokka:Uusiutuvat energianlähteet
Renewable Energy Network for the 21st Century

Renewable Energy Network for the 21st Century (REN21) on uusiutuvan energian verkosto, johon kuuluu hallituksia, organisaatioita ja muita asianosaisia. Se pyrkii edistämään uusiutuvaa energiaa ja alan liiketoimintaa. REN21 perustettiin uusiutuvan energian kansainvälisessä kokouksessa Bonnissa vuonna 2004 ja virallisesti aloitti toiminnan Kööpenhaminassa kesäkuussa 2005. Vuosittaiseen REN21-julkaisun Global Status Report of Renewables kokoavat Worldwatch instituutti ja Deutsche Gesellschaft für Technische Zusammenarbeit (GTZ) GmbH. ==Julkaisuja== * Renewables Global Status Report 2009 Update 13.5.2009 * Figures and tables from the Renewables Global Status Report 2009 13.5.2009 * Renewables 2007 Global Status Report , REN21 sihteeristö (Pariisi) ja Worldwatch instituutti (Washington, DC), 2008. * 2005: Record year for investments in renewable energy REN21: Renewables Global Status Report 2006 Update] REN21 sihteeristö (Pariisi) ja Worldwatch instituutti (Washington, DC), 18.7.2006 Luokka:Uusiutuvat energianlähteet
Petri Kekki

Petri Kekki (s. 4. toukokuuta 1966 Helsinki) on suomalainen shakinpelaaja. Kekki oppi shakin säännöt jo kaksi- tai kolmivuotiaana ja liittyi ensimmäistä kertaa shakkikerhoon 6-vuotiaana. Hän voitti ala-asteiden helsinginmestaruuden jo päiväkoti-ikäisenä. Kekki sai innostuksen shakkiin isoveljeltään. Kekin menestykseen kuuluu helsinginmestaruus vuodelta 1999, nopean shakin suomenmestaruus vuodelta 2001 ja nuorten suomenmestaruus vuodelta 1985. Kekille myönnettiin kansainvälisen mestarin arvonimi vuonna 2007. Innoittajikseen Kekki on kertonut muun muassa Viktor Kortšnoin, Veselin Topalovin, Vasili Ivantšukin ja Magnus Carlsenin. Nykyisin Kekki työskentelee kehityspäällikkönä IT-yrityksessä. ==Lähteet== ==Aiheesta muualla== * *Petri Kekki Chessmetrics.com -sivustolla Luokka:Shakin kansainväliset mestarit Luokka:Suomalaiset shakinpelaajat Luokka:Vuonna 1966 syntyneet Luokka:Elävät henkilöt
Modocin piirikunta

Modocin piirikunta () on piirikunta Pohjois-Kaliforniassa Oregonin ja Nevadan rajalla. Piirikunnassa asui vuoden 2020 väestönlaskennassa 8 700 ihmistä. Piirikunnan hallintokeskus ja ainoa kunta on Alturas. Piirikunnan nimi tulee sitä asuttaneista modocien intiaaniheimosta. == Historia == Piirikunta perustettiin 17. helmikuuta 1874. Eurooppalaiset alkoivat asuttaa piirikuntaa 1870-luvulla ja tämä johti konflikteihin alkuperäisväestön kanssa. Välikohtaukset johtivat lopulta modoc-sotaan. Toisen maailmansodan aikana alueella oli japanilaissiirtolaisille tarkoitettu internointileiri lähellä Tulejärveä. == Maantiede == Modocin piirikunta on 10 887 km² kokoinen ja väestön tiheys on 1 henkilö/km². Alueen pohjoisosa on tuliperäistä seutua ja siellä sijaitsee 4 000 km² laajuinen Modocin kansallismetsä. Koillisosassa sijaitsee Medicine Laken tulivuori. Itäosissa sijaitsee Warner-vuoristo. Alueen läpi virtaa Pit-joki. == Väestö == Vuoden 2020 väestönlaskennassa Modocin piirikunnan 8 700 asukkaasta 77,8 % oli valkoisia, 5,1 % alkuperäisväestöä, 0,8 % mustia, 0,7 % aasialaisia ja 0,1 % Tyynenmeren alkuperäisväestöä. 6,9 % kuului johonkin muuhun rotuun ja 8,5 % kuului kahteen tai useampaan rotuun. 14,5 % asukkaista oli hispaanoja tai latinoja mistä tahansa rodusta. 11,4 % asukkaista puhui kotonaan jotain muuta kieltä kuin englantia ja 6,1 % asukkaista oli syntynyt ulkomailla. == Politiikka == Modocin piirikunta on vanhastaan republikaaninen presidentin ja kongressin vaaleissa, ja se on yksi Kalifornian osavaltion republikaanisimpia piirikuntia. Presidentinvaaleissa demokraatit voittivat piirikunnan viime kerran vuonna 1964, kun Lyndon Johnson äänestettiin voittoon prosentein 58,7–41,3. Vuoden 2024 presidentinvaaleissa republikaani Donald Trump sai 71,9 prosenttia Modocin piirikunnan äänistä ja demokraatti Kamala Harris 25,0 prosenttia äänistä. == Kuvia piirikunnasta == Tiedosto:The neoclassical Modoc County Courthouse, opulent for a little farming community in far-northeastern California, opened in Alturas in 1914 LCCN2013631211.tiff|Piirikunnan oikeustalo Alturasissa. Tiedosto:The High Lonesome (25131235392).jpg|Luontoa Modocin piirikunnassa. == Lähteet == == Aiheesta muualla == Luokka:Kalifornian piirikunnat Luokka:Modokit
Varpuset (elokuva)

Varpuset on suomalainen TV-elokuva joka sai ensi-iltansa YLE TV1:n:n Kotikatsomossa 26. joulukuuta 2005. Varpuset on balladinomainen elokuva kahdesta sisaresta, joista toinen on alkoholisti. Sisarukset eivät ole olleet tekemisissä toistensa kanssa enää vuosiin. Anja elää Berliinissä poikansa kanssa, Ella liikkuu Helsingissä juoppojengeissä. Äidin kuolema vetää sisaret taas yhteen. Vuoden 2005 Venla-gaalassa Varpuset oli ehdolla parhaaksi tv- elokuvaksi. Miitta Sorvali oli ehdolla parhaaksi naisnäyttelijäksi Anja Müllerin roolista. == Näyttelijät == Lähde: === Muita tuotantoon osallistuneita === Dramatisointi: Kirsi Porkka Pukusuunnittelu: Satu-Marja Nygren Äänisuunnittelu: Ari-Pekka Heikkinen Lähde: == Lähteet == == Aiheesta muualla == * Yle Areena: Varpuset * * * Leffatykki - Varpuset Luokka:Suomalaiset draamaelokuvat Luokka:Suomalaiset televisioelokuvat Luokka:Vuoden 2005 suomalaiset elokuvat
Hurt (albumi)

Hurt on saman nimisen yhtyeen esikoisalbumi. Albumi on tehty omakustanteena, ja sen äänimaailma on viimeistelemätöntä. Unkind on levyn ainoa kappale, joka on äänitetty studiossa, Shenandoah’n yliopistossa Virginiassa.Hurt (Self- Titled). Academic. Viitattu 23.7.2022. Loput kappaleista on nauhoitettu ja sovitettu "makuuhuonestudiossa" Virginian Culpeperissä.http://hurt.forumsunlimited.com/index.php?showtopic=3205 Unkind on myös ainoa tämän levyn aikoihin Yhdysvaltojen paikalliseen radiosoittoon ikinä päässyt kappale. Albumi on erittäin harvinainen, sitä on maailmalla vain noin 800–1200 kappaletta. http://hurt.forumsunlimited.com/index.php?showtopic=2674&st;=0 == Kappaleet == # # # # # # # # # # # == Lähteet == * * === Viitteet === luokka:Vuoden 2000 esikoisalbumit Luokka:Hurtin albumit
Dolinsk

Dolinsk () on hieman yli kymmenentuhannen asukkaan kaupunki Sahalinin saarella Venäjän kaukoidässä. Kaupunki sijaitsee saaren kaakkoisosassa laaksossa. Saman laakson eteläpäässä, noin 45 kilometrin päässä sijaitsee myös Sahalinin alueen pääkaupunki Južno-Sahalinsk. Dolinsk on oman Dolinskin kaupunkipiirinsä ainut kaupunki. Vuonna 2010 kaupungin asukasluku oli 12 200, koko kaupunkipiirin 25 899 (mukana maaseutuväestöä). ==Historia== Nykyisen kaupungin alueelle perustivat venäläiset Galkino-Vrasskojen () kylän vuonna 1884. Paikalla oli jo aiemmin ollut pienimuotoista ainuasutusta, joka tunnettiin nimellä Siantša. Vuonna 1905 kylä siirtyi Venäjän-Japanin sodan ja Portsmouthin rauhansopimuksen seurauksena Japanin keisarikunnan haltuun. Japanin vallan alla asutus kehittyi kaupungiksi ja sai nimen Ochiai (, venäläisittäin Отиай), joka on luultavasti muunnos japanin laaksoa tarkoittavasta sanasta. 1945 kaupunki palautui Neuvostoliiton omistukseen ja nimettiin Dolinskiksi (venäjän sanasta долина, laakso) vuotta myöhemmin. ===Väestökehitys=== Vuosi Väkiluku 1941 25 135 * 1959 14 800 ** 1979 14 800 ** 1989 15 653 * 2002 12 555 * 2010 12 200 * Merkinnät: * väestönlaskenta ** väestönlaskenta (pyöristetty) ==Nähtävyydet== Kaupungista luoteeseen sijaitsee rannikolla vesilintujen suojelualue. ==Talous== Dolinskissa toimii joitain puuteollisuusalan yrityksiä sekä konepajoja. Kaupunkipiirin alueella louhitaan kivihiiltä, ja myös kalastuksella ja kalan jatkojalostuksella on oma asemansa muiden elinkeinojen joukossa. ==Lähteet== ==Aiheesta muualla== *Kartta Sahalinin eteläosasta (englanniksi) Luokka:Sahalinin alueen kaupungit
Anton Graff

Anton Graff (18. marraskuuta 1736 Winterthur, Sveitsi – 22. kesäkuuta 1813 Dresden, Saksin kuningaskunta) oli alun perin sveitsiläinen taidemaalari. Hänet muistetaan lukuisten tunnettujen henkilöiden muotokuvista. Graff työskenteli 1760-luvulta saakka Dresdenissä, Saksin kuningaskunnassa. == Aiheesta muualla == * Luokka:Sveitsiläiset taidemaalarit Luokka:Vuonna 1736 syntyneet Luokka:Vuonna 1813 kuolleet
Niko – Lentäjän poika

Niko – Lentäjän poika on suomalais-tanskalais-irlantilais-saksalaisena yhteistyönä valmistunut tietokoneanimaatioelokuva, joka sai ensi-iltansa 10. lokakuuta 2008. Niko – Lentäjän poika oli vuoteen 2009 mennessä kaikkien aikojen katsotuin suomalainen elokuva: kolme miljoonaa katsojaa 23 maassa.Elokuvavuosi 2009, s. 24 Se on ensimmäinen osa elokuvasarjasta, johon kuuluvat myös Niko 2 – Lentäjäveljekset (2012) ja Niko ja myrskyporojen arvoitus (2024). ==Juoni== Niko-niminen poronvasa uskoo isänsä olevan yksi Joulupukin Lentojoukkojen lentävistä poroista, vaikkei ole koskaan isäänsä nähnyt. Hänen unelmansa on tulla ihailemansa isänsä kaltaiseksi lentäväksi poroksi korkeanpaikankammosta huolimatta, mutta kotilauma ei hyväksy Nikon unelmaa. Nikon ainoa tuki ja apu on iäkäs ja kömpelö liito-orava Julius, joka pitää pientä poroa omana poikanaan. Vastoin porolauman sääntöjä Niko käy omissa lentoharjoituksissa Kotilaaksonsa ulkopuolella, koska haluaa välttää muiden pilkan. Nikon harjoitellessa lentämistä pahamaineisen Mustan Suden johtama lauma näkee poropojan ja seuraa tätä porolauman luo. Porojen on paettava Kotilaaksosta erämaahan. Syyllisyyttä tunteva Niko jättää lauman etsiäkseen isänsä ja tullakseen hänen kaltaisekseen sankariksi. Niko saa avukseen Juliuksen ja valkoisen Wilma-kärpän ja he suuntaavat kohti Korvatunturia. ==Äänirooleissa== ==Vastaanotto== Marraskuun lopulla 2009 Niko oli kerännyt maailmanlaajuisesti yli kaksi miljoonaa teatterikatsojaa. Yksistään Saksassa elokuvan oli käynyt katsomassa 400 000 ihmistä. Elokuva sai Suomessa 230 000 katsojaa, ja se on toiseksi katsotuin kotimainen animaatioelokuva Suomessa. Elokuvan levitysoikeudet myytiin yli sataan maahan, esimerkiksi kaikkiin englanninkielisiin maihin sekä useisiin Euroopan, Itä- Aasian ja Latinalaisen Amerikan maihin. Vuoden 2012 joulukuuhun mennessä elokuvan kerrottiin keränneen kolmisen miljoonaa katsojaa kansainvälisesti. DVD- ja Blu Ray -versioita elokuvasta oli tuolloin myyty Suomessa noin 150 000 kappaletta. Lokakuussa 2012 sai ensi-iltansa jatko-osa Niko 2. ===Palkinnot=== Helmikuussa 2009 Niko voitti kaksi Jussi-palkintoa: paras elokuva ja paras käsikirjoitus. Se oli myös ehdolla parhaasta ohjauksesta. Alankomaalaisessa Cinekid lasten- ja nuortenelokuvafestivaalilla vuonna 2008 elokuva sai juryn palkinnon ja yleisön palkinnon. Elokuva oli ehdolla myös vuoden 2009 European Film Awardseissa. ==Lähteet== * == Aiheesta muualla == * Jari Tapani Peltonen: Niko – Lentäjän poika. V2.fi 8.10.2008. Luokka:Irlantilaiset animaatioelokuvat Luokka:Saksalaiset animaatioelokuvat Luokka:Suomalaiset animaatioelokuvat Luokka:Tanskalaiset animaatioelokuvat Luokka:Suomalaiset jouluelokuvat Luokka:Vuoden 2008 suomalaiset elokuvat Luokka:Jussi-palkitut elokuvat Luokka:Seulonnan keskeiset artikkelit Luokka:Vuoden 2008 saksalaiset elokuvat
Kylmäpihlajan majakka

thumb|250px|Majakan sisällä on pieni kappeli ja alttari. Kylmäpihlajan majakka on vuonna 1953 valmistunut majakka ja luotsiasema. Se sijaitsee Rauman edustalla Kylmäpihlajan saarella, joka on uloin Rauman edustan isoista saarista. Majakan ovat suunnitelleet Rakennushallituksen arkkitehdit Antero Pernaja ja Kaarina Tamminen. Majakka on edelleen toiminnassa.Visitrauma.fi: Kylmäpihlajan majakka ja luotsiasema (Arkistoitu versio) == Majakan tiedot == Majakan rakennusmateriaalina on käytetty betonia ja tiiltä. Majakka on muodoltaan jykevä nelikulmainen rakennus, jonka huippu kohoaa 31 metriä perustansa yläpuolelle. Sen tornissa on 12 kerrosta ja 104 porrasaskelmaa. Tornissa ja kaksikerroksisessa siipirakennuksessa oli asuintilat 12 luotsille, kahdeksalle kutterinhoitajalle ja kahdelle majakkamiehelle. Myöhemmin majakkasaarelle on vedetty vesijohto mantereelta. Majakan valo- ja radiolaitteisto sekä nautofoni saivat virtansa suurista dieselgeneraattoreista. Ennen majakan nautofonin ääni kantautui 50 kilometrin päähän ja 1,26 miljoonan kandelan tehoinen valo kantoi 27 meripeninkulman päähän, mutta sittemmin valon kantomatkaa pudotettiin 1988 peruskorjauksen yhteydessä 15 meripeninkulmaan ja nautofonikin on vaiennut jo vuosia sitten. Majakka kunnostettiin vuonna 1988.Ajan jäljet Rauman seudulla 2008 Majakan peruskorjaus ulkoa valmistui vuonna 2010, ja Suomen Majakkaseura palkitsi Rauman kaupungin Vuoden loistavin teko -palkinnolla.Raumalaisten majakoiden kunnostus palkittiin (Arkistoitu versio) Yle Uutiset, 6.6.2011. == Matkailu == Majakalla on myös mahdollista yöpyä yhden tai kahden hengen huoneissa.Majakkahotelli Kansainväliseen majakka- ja majakkalaivaviikonloppuun Kylmäpihlajan majakalta ovat virallisena majakka-asemana osallistuneet Rauman Radiokerho kutsumerkillä OH1AK vuosina 1998–2007 sekä vuosina 2008–2009, 2011–2012 ja 2014–2016 kutsumerkillä OH1AM. Vuonna 2017 Rauman Radiokerho osallistui tapahtumaan Suomen Radioamatööriliiton Suomi 100 -juhlakutsumerkillä OF100FI-120th ANNUAL INTERNATIONAL LIGHTHOUSE / LIGHTSHIP WEEKEND (Arkistoitu versio) . Vuonna 2018 Rauman Radiokerho ry osallistui jälleen kutsumerkillä OH1AM. == Lähteet == *Seppo Laurell: Suomen majakat ===Viitteet=== ==Aiheesta muualla== * Kylmäpihlajan majakka * Majakka Googlen mallinnusvarastossa Luokka:Suomen majakat Luokka:Rauman rakennukset ja rakennelmat Luokka:Rauman liikenne
Mahamane Ousmane

Mahamane Ousmane (s. 20. tammikuuta 1950) on nigeriläinen poliitikko. Hänet valittiin Nigerin ensimmäisissä vapaissa presidentin vaaleissa maansa presidentiksi vuonna 1993. Ousmane menetti virkansa sotilasvallankaappauksessa tammikuussa 1996. Sotilasvallankaappauksen johtaja Ibrahim Baré Maïnassara julistautui Nigerin uudeksi presidentiksi. Vallankaappauksen yhteydessä Ousmane vangittiin. Hänet vapautettiin saman vuoden huhtikuussa. Presidenttikautensa jälkeen Ousmane on toiminut sekä maansa kansalliskokouksen puheenjohtajana että CDS-puolueen puheenjohtajana. Ousmane on luonut näkyvää uraa myös kansainvälisessä politiikassa. Hänet valittiin Länsi-Afrikan valtioden muodostaman Ecowasin (Economic Community Of West African States) jäsenvaltioiden parlamenttien välisen komitean puheenjohtajaksi vuonna 2003 ja uudelleen vuonna 2004. IPU:n (Inter-Parliamentary Union) ihmisoikeuksien komitean puheenjohtajaksi hänet valittiin vuonna 2004. CDS-puolue asetti Ousmanen presidenttiehdokkaakseen helmikuussa 2011. Tällä kertaa hän sai ainoastaan 8,2% annetuista äänistä eikä tullut valituksi. == Aiheesta muualla == *http://www.spritus-temporis.com/mahamane-ousmane Luokka:Nigerin presidentit Luokka:Vuonna 1950 syntyneet Luokka:Elävät henkilöt
Other Voices

Other Voices on The Doors -yhtyeen lokakuussa 1971 julkaistu seitsemäs studioalbumi. Se on ensimmäinen yhtyeen kahdesta albumista, jotka on tehty ilman edesmennyttä laulusolistia Jim Morrisonia. Lauluosuuksista vastaavat kosketinsoittaja Ray Manzarek ja kitaristi Robby Krieger. Albumin menestys jäi yhtyeen mittakaavassa vaatimattomaksi. yhtyeestä kertovissa lähteissä albumi jätetään usein jopa mainitsematta.The Doors: Other Voices (Elektra, 1971). Kuusilehti (Web Archive 2.6.2008. ==Kappaleet== *Kaikki kappaleet kirjoittaneet Robby Krieger, John Densmore ja Ray Manzarek. A-puoli # # # # B-puoli # * # # # ==Kokoonpano== ===The Doors=== *John Densmore - rummut *Robby Krieger - kitara, laulu, huuliharppu *Ray Manzarek - kosketinsoittimet, laulu, basso kosketinsoittimilla ===Vierailijat=== *Jack Conrad - basso kappaleissa "In the Eye of the Sun", "Variety Is the Spice of Life" ja "Tightrope Ride" *Jerry Scheff - basso kappaleissa "Down on the Farm", "I'm Horny, I'm Stoned" ja "Wandering Musician" *Wolfgang Melz - basso kappaleessa "Hang on to Your Life" *Ray Neapolitan - basso kappaleessa "Ships with Sails" *Willie Ruff - akustinen basso kappaleessa "Ships with Sails" *Francisco Aguabella - lyömäsoittimet kappaleissa "Ships with Sails" ja "Hang on to Your Life" *Emil Richards - lyömäsoittimet kappaleessa "Down on the Farm" ==Arvostelut== * Allmusic () linkki ==Lähteet== Luokka:The Doorsin albumit Luokka:Vuoden 1971 albumit
Taivas sinivalkoinen (albumi)

Taivas sinivalkoinen on suomalaislaulaja Bablon neljäs studioalbumi. Se julkaistiin vuonna 2001. Albumi ylsi Suomen virallisen listan sijalle 21. == Kappaleet == Kaikki kappaleet sovittanut Juha Björninen. # # (Jersey Girl, säv. Tom Waits, suom. san. Bablo) # # # # # # # # # # # == Muusikot == * Anssi Nykänen – rummut, taustalaulu (1) * Harri Rantanen – basso, taustalaulu (1) * Marko Karhu – sähkökitarat, taustalaulu (1, 5, 10) * Juha Björninen – sähkökitarat (soolot), akustiset kitarat, mandoliini, taustalaulu (5, 10) * Jari Laasanen – koskettimet, Hammond B3, hanuri * Tapio "Mongo" Aaltonen – lyömäsoittimet * Esa Eloranta, Jari Laasanen, Nicklas Grönholm, Reijo Hirvelä (1), Anne Björninen (1), Pekka Helin (1), Antti Kotikoski (5, 10) === Tuotanto === * Juha Björninen – tuottaja * Jari Laasanen – äänittäjä, miksaaja * Tapio Heikkinen – valokuvat * Tero Jämsä – kansi == Lähteet == * Taivas sinivalkoinen -CD:n kansilehti (AXRCD 1218) === Viitteet === Luokka:Vuoden 2001 albumit Luokka:Bablon albumit Luokka:Juha Björnisen tuottamat albumit
Kytösavun aukeilla mailla

Kytösavun aukeilla mailla on Eino Pietolan kirjoittama romaani. Romaanin nimi viittaa Heikki Klemetin säveltämään ja sanoittamaan samannimiseen lauluun. Luokka:Eino Pietolan teokset Luokka:Vuoden 1983 kirjat
Jääkärit, eteenpäin

Jääkärit, eteenpäin on Eino Pietolan kirjoittama sotaromaani. Se kertoo jännittävistä tilanteista, joihin hänen aikaisemmista kirjoistaan tutut jääkärit joutuvat. Romaani perustuu tositapahtumiin ja kuvaa suomalais- saksalaisten joukkojen suurhyökkäystä kohti Louhea marraskuussa 1941. Samojen sankareiden vaiheita on seurattu myös kirjoissa Korpisoturit, Sissipataljoona tulessa ja Pääjärven sissit.Kirjan takakansiteksti. ==Lähteet== Luokka:Eino Pietolan teokset Luokka:Vuoden 1990 kirjat
Time Tunnel

Time Tunnel oli oululainen elektronisen tanssimusiikin tapahtuma. Sitä järjestää vuosittain H.A.N.D Productions yhteistyössä Oulun musiikkivideofestivaalien kanssa. Vuonna 1994 alkunsa saanuthttp://www.handprod.com/tt9/index2.htm tapahtuma oli elektronisen musiikin saralla Suomen pitkäikäisin.http://www.forum24.fi/admin/pdf/20080821/FO_20080821_27.pdf Vuoden 2008 Time Tunnel pidettiin elokuussa Oulun kaupunginteatterissa, ja pääesiintyjinä toimivat Atomic Hooligan ja Hexstatic Isosta-Britanniasta. == Lähteet == == Aiheesta muualla == * H.A.N.D Productions: Time Tunnel Luokka:Entiset elektronisen musiikin tapahtumat Suomessa Luokka:Oulun tapahtumat Luokka:Oulun musiikki
Ryssän kintereillä

Ryssän kintereillä on Jussi Kukkosen kirjoittama sotaromaani. Kirja poistettiin kirjakauppojen valikoimista vuosina 1944 ja 1945 valvontakomission määräyksestä ja oikeusministeriön aloitteesta. ==Lähteet== Luokka:Romaanit toisesta maailmansodasta Luokka:Vuoden 1941 kirjat Luokka:Jussi Kukkosen teokset
Ryssän selustassa

Ryssän selustassa on Jussi Kukkosen kirjoittama sotaromaani. Kirja poistettiin oikeusministeriön toimesta kirjakauppojen valikoimista vuosina 1944 ja 1945 valvontakomission määräyksestä. ==Lähteet== Luokka:Romaanit toisesta maailmansodasta Luokka:Vuoden 1942 kirjat Luokka:Jussi Kukkosen teokset
Vlado Lisjak

Vlado Lisjak (s. 29. huhtikuuta 1962) on kroatialainen entinen kreikkalais- roomalaisen tyylin painija. Huippuvuosinaan hän edusti kansainvälisellä tasolla Jugoslaviaa. 68 kilogramman painoluokassa painineen Lisjakin paras saavutus on olympiakulta Los Angelesin olympialaisista 1984, missä hän jätti Suomen Tapio Sipilän hopealle. Ennen olympialaisia Lisjak oli parhaimmillaan ollut MM-kisoissa neljäs 1982 Katowicessa. 1983 Kiovan MM-kisoissa Lisjak oli jäänyt 17. sijalle. Välimeren kisoissa 1983 hän oli neljäs. Lisjak edusti itsenäistynyttä Kroatiaa 1993 Välimeren kisoissa 74 kilogramman painoluokassa ja sijoittui viidenneksi. Seuratasolla Lisjak edusti zagrebilaista Glumina Banka -seuraa. Hänen valmentajanaan toimi Milan Nenadić. Lisjakilla on myös nuorempien ikäluokkien arvokisamitaleita. ==Lähteet== * Vlado Lisjak FILA:n tietokannassa Luokka:Jugoslavialaiset kreikkalais-roomalaisen tyylin painijat Luokka:Jugoslavialaiset olympiavoittajat Luokka:Kroatialaiset kreikkalais- roomalaisen tyylin painijat Luokka:Kroatialaiset olympiavoittajat Luokka:Vuonna 1962 syntyneet Luokka:Elävät henkilöt
Sergei Martynov (painija)

Sergei Martynov (20. huhtikuuta 1971 – 1997)Sergey Martynov Sports Reference LLC. Viitattu 25.9.2012. oli venäläinen kreikkalais-roomalaisen tyylin painija. Hän saavutti menestystä 62 kilogramman painoluokassa 1990-luvun alkupuolella. Vuoden 1989 63-kiloisten juniorien Euroopan-mestari Martynovin ensimmäiset aikuisten kansainväliset arvokilpailut olivat 1991 Varnan MM- kisat, joissa hän voitti 62 kilogramman painoluokassa kultamitalin. Seuraavana vuonna Martynov voitti IVY:n edustajana Kööpenhaminan EM-kisoissa, mutta jäi Barcelonan olympialaisissa hopealle kultamitalin mentyä Turkin Akif Pirimille. 1993 Martynov voitti kultaa sekä Istanbulin EM-kisoissa että MM-kisoissa Tukholmassa. Seuraavana vuonna EM-kisoissa Martynov jäi 17. sijalle, mutta syksyn Tampereen MM-kisoissa voitti jälleen kultamitalin. 1995 Besanconin EM- kisoissa Martynov jäi hopealle kun puolalainen Wlodzimierz Zawadzki voitti kultaa, mutta syksyllä Prahan MM-kisoissa hän jätti Zawadzkin hopealle. Martynov voitti vielä 1996 uransa kolmannen EM-kullan, mutta jäi kahdeksannelle sijalle loppukesällä Atlantan olympialaisissa, mitkä jäivät hänen viimeisiksi arvokilpailuikseen. Aktiiviaikoina Martynovin mitat olivat 166 senttimetriä ja 66 kiloa. Hän oli ammatiltaan sotilas ja edusti TsSKA Moskovaa. ==Lähteet== * Sergei Martynov FILA:n tietokannassa ===Viitteet=== Luokka:Venäläiset kreikkalais-roomalaisen tyylin painijat Luokka:Neuvostoliittolaiset kreikkalais-roomalaisen tyylin painijat Luokka:Venäläiset olympiamitalistit Luokka:Neuvostoliittolaiset olympiamitalistit Luokka:Vuonna 1971 syntyneet Luokka:Vuonna 1997 kuolleet
Sergei Martynov

Sergei Martynov on seuraavien henkilöiden nimi: * Sergei Martynov, venäläinen kreikkalais-roomalaisen tyylin painija * Sergei Martynov, kazakstanilainen jousiampuja * Sjarhei Martynau (), valkovenäläinen kivääriampuja ja olympiavoittaja (2012) * Sjarhei Martynau (), Valko-Venäjän ulkoministeri